Oppdaget svakhet i Internet Explorer
Norsk senter for informasjonssikring ( NorSIS) anser sårbarheten som svært alvorlig, og anbefaler alle som benytter Explorer om å bruke en annen nettleser inntil det foreligger en oppdatering som retter opp feilen. Svakheten ser ut til å gjelde alle versjoner. Den kan brukes til å kjøre en ondsinnet kode som kan brukes til å ta over datamaskinen. Det er oppdaget tilfeller hvor denne sårbarheten utnyttes aktivt, opplyser seniorrådgiver Hans Marius Tessem i NorSIS. Sårbarheter oppdages jevnlig og skyldes en feil i programutviklingen. En 0-dagssårbarhet kan være kritisk. - Når en slik sårbarhet blir kjent, finnes det ingen rettelse eller oppdatering som kan rette den opp. Man utnytter sårbarheten til for eksempel å installere spionprogramvare på maskinen, sier Tessem til NRK. Microsoft arbeider med å lage en oppdatering for å få bukt med problemet.
Det er oppdaget en såkalt 0-dagssårbarhet i Internet Explorer, en av verdens mest brukte nettlesere.